Вукосав Божовић
Вукосав Божовић (Веље Брдо, код Подгорице, 23. децембар 1916 — Радовче, код Подгорице, 13. мај 1943), учесник Народноослободилачке борбе и народни херој Југославије.

Биографија 
Рођен је 23. децембра 1916. године у селу Веље Брдо, код Подгорице.

Након завршетка гимназије у Подгорици, радио је као службеник. Као младић је приступио револуционарном омладинском покрету, а 1937. године је постао члан Комунистичке партије Југославије (КПЈ).

Као секретар партијске ћелије у Вељем Брду, био је један од организатора Тринаестојулског устанка, у свом крају, 1941. године. Потом се борио у Петој пролетерској црногорској бригади, где је био политички комесар Треће чете Четвртог батаљона.

Погинуо је 13. маја 1943. године у борби са четницима, у близини села Радовче, код Подгорице.

Указом председника Федеративне Народне Републике Југославије Јосипа Броза Тита, 27. новембра 1953. године, проглашен је за народног хероја.

Референце

Литература 

 
 

Рођени 1916.
Умрли 1943.
Подгоричани
Комунисти Црне Горе
Политички комесари НОВЈ
Југословенски партизани
Борци Пете пролетерске бригаде
Народни хероји - Б